Habib Iddrisu

Habib Iddrisu yɛ Ghana amanyɔni a ɔyɛ Ɔman Ho Dɔ Kuw Foforɔ (New Patriotic Party - NPP) no muni. Ɔyɛ mmarahyɛbadwani a wɔayi no ama Tolon Mmrahyɛbadwam mpɛsoa a ɛwɔ Ghana Atifi Mantam mu.

 Adwuma 
Mprempren Iddrisu reyɛ Ghana Free Zones Authority no Ɔkyerɛwfo Abadiakyiri (Deputy Executive Secretary) a ɔhwɛ Tema enclave so.

 Amanyɔsɛm 
Wɔ afe 2016 mmarahyɛ badwa abatoɔ mu no, Iddrisu gyinaa Sagnarigu Mmrahyɛbadwam mpɛsoa no akyi tiaa mmarahyɛ badwa no muni Alhassan Bashir Fuseini a ofiri NDC na ɔdii nkoguo a onyaa amba 7,888 a ɛgyina hɔ ma 20.7% tiaa Fuseini a onyaa amba 26,898 a ɛgyina hɔ ma 70.7%.

Ansa na afe 2020 abatoɔ no reba no, Iddrisu hyɛɛ akansi a ɛfa mmarahyɛbadwani no ho wɔ NPP mfitiaseɛ (primaries) abatoɔ mu, saa bere yi wɔ Tolon Mmrahyɛbadwam mpɛsoa mu. Wɔ bosome Ayɛwohomumɔ afe 2020 mu no odii nkonim wɔ primaries a wɔde maa Tolon Mmrahyɛbadwam mpɛsoa no akyi bere a odii mmarahyɛbadwani Wahab Wumbei Suhuyini a na ɔyɛ mmarahyɛbadwani mfeɛ mmienu na ɔwɔ mmarahyɛ badwa mu firi bosome Ɔpɛpɔn afe 2013 no so nkonim. Odii nkonim denam amba 338 a onyaeɛ so bere a deɛ ɔdi tumi no nyaa amba 164 na wɔn a wɔredi tumi no mu mmiɛnsa a wɔaka no nyaa amba 32.

Wɔpaw Iddrisu sɛ mmarahyɛbadwani maa Tolon wɔ afe 2020 bosome Ɔpɛnimma mmarahyɛ badwa abatow mu. Wɔpaee mu kae sɛ odii nkonim wɔ mmarahyɛ badwa abatow no mu bere a onyaa amba 31,429 a egyina hɔ ma 58.37% tiaa nea ɔbɛn no paa Yussif Adam a ofi Ɔman Demokrasi Mmarahyɛ Badwa (National Democratic Congress) a na ɔwɔ amba 22,145 a egyina hɔ ma 41.13% no.

 Ntotoho 

Nkyekyεmu:Ghana mmrahyɛbadwafoɔ 2021-2025